В хода на морското сражение при Гуадалканал, в нощта на 14 ноември, „Такао“ и „Мая“ съвместно с „Кинугаса“ изстрелват по летището Хендерсън Фийлд 381 и 485 203-мм снаряда съответно. Сутринта на 14 ноември те са атакувани от американската авиация, в хода на което „Мая“ получава сериозни повреди в резултат на таран на „Даунтлес“ и последващата детонация на 120-мм снаряди (37 убити), на „Чокай“ са наводнени няколко отсека след близък разрив на 1000-фунтова (434 кг) авиобомба. „Такао“ и „Атаго“ участват в дуела на „Киришима“ и „Саут Дакота“, постигайки най-малко 16 попадения с 203-мм бронебойни снаряди в последния (само повърхностни повреди) и без да понесат заметни щети самите те.